CELEX: 62018TN0245
Language: fi
Date: 2018-04-16 00:00:00
Title: Asia T-245/18: Kanne 16.4.2018 – Benavides Torres v. neuvosto

201805250481897162018/C 200/602452018TC20020180611FI01FIINFO_JUDICIAL20180416474821Asia T-245/18: Kanne 16.4.2018 – Benavides Torres v. neuvosto
 ---documentbreak--- C2002018FI4710120180416FI0060471482Kanne 16.4.2018 – Benavides Torres v. neuvosto
   (Asia T-245/18)2018/C 200/60Oikeudenkäyntikieli: englanti
      Asianosaiset
   
   
      Kantaja: Antonio José Benavides Torres (Venezuela) (edustajat: asianajajat L. Giuliano ja F. Di Gianni)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 22.1.2018 annetun neuvoston päätöksen (YUTP) 2018/90 ja Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 22.1.2018 annetun neuvoston täytäntöönpanoasetuksen (EU) 2018/88 siltä osin kuin ne koskevat kantajaa
         
      
            —
         
         
            velvoittamaan neuvoston korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
            1)
         
         
            Ensimmäisen kanneperusteen mukaan neuvosto loukkasi hyvän hallinnon periaatetta ja kantajan puolustautumisoikeuksia sekä hänen oikeuttaan tehokkaaseen tuomioistuimen tarjoamaan oikeussuojaan, koska se ei antanut kantajan tutustua näyttöön, jolla väitetysti perustellaan rajoittavien toimenpiteiden kohdistaminen häneen huomattavan pitkäksi aikaa.
         
      
            2)
         
         
            Toisen kanneperusteen mukaan neuvosto teki ilmeisen arviointivirheen, koska se ei osoittanut, että kantaja oli Bolivariaanisen kansalliskaartin komentajan ominaisuudessa vastuussa vakavista ihmisoikeusloukkauksista, joita Bolivariaanisen kansalliskaartin väitetään tehneen, ja heikentänyt oikeusvaltiota Venezuelassa.